b'\n_START_ARTICLE_\nBig Brother 4 (Hrvatska)\n_START_SECTION_\nDoga\xc4\x91aji u ku\xc4\x87i\n_START_PARAGRAPH_\nU prvom tjednu Big Brother je odlu\xc4\x8dio nominirati stanare iz sobe koja je slabija u izvr\xc5\xa1avanju tjednog zadatka. To je bila ljubi\xc4\x8dasta soba. Svi ostali stanari nisu bili nominirani. Na kraju tjedna i glasovanja gledatelja ku\xc4\x87u je napustio Valentino i preselio se u tajnu ku\xc4\x87u. Istog se dana (14. dan) i Stjepan preselio u tajnu ku\xc4\x87u, ali slu\xc4\x8dajnim odabirom - kada se javio na telefon 12. dana boravka u ku\xc4\x87i._NEWLINE_Tre\xc4\x87a je ku\xc4\x87u napustila Vita, koja je poslije regularnih nominacija i glasovanja gledatelja premje\xc5\xa1tena u tajnu ku\xc4\x87u._NEWLINE_Nakon ne\xc5\xa1to manje od mjesec dana boravka u ku\xc4\x87i, Hrvoje je ku\xc4\x87u napustio svojom voljom, a Big Brother je stanarima objavio svoju novu odluku: svakog \xc4\x87e ponedjeljka dobivati vijest koja mo\xc5\xbee biti istinita i la\xc5\xbena. Prva je vijest bila da stanarima u petak dolaze nova dva stanara: jedan kao zamjena za Hrvoja, a drugi kao zamjena za jednog od njih. Stanari su kroz tjedan morali Big Brotheru navesti svoje razloge zbog kojih bi ba\xc5\xa1 oni trebali ostati, odnosno za\xc5\xa1to bi netko drugi trebao napustiti ku\xc4\x87u. U petak su saznali da nitko niti ulazi, ni izlazi iz ku\xc4\x87e._NEWLINE_U petak, 35. dana Big Brother je objavio stanarima javne nominacije. Stanari su nominirali druge stanare o\xc4\x8di u o\xc4\x8di. Te ve\xc4\x8deri nominirani su Ivana, Goran, Mirela i Senka. Mirela je preseljena u tajnu ku\xc4\x87u. Istog dana u tajnu Big Brother ku\xc4\x87u u\xc5\xa1la je i "Zlatna stanarka" Mateja._NEWLINE_Tajni stanari Stjepan, Valentino, Vita i Mirela nominirani su za povratak u ku\xc4\x87u._NEWLINE_Mateja je postala tajni agent provokator BB ku\xc4\x87e. Po no\xc4\x87i je izvr\xc5\xa1avala napade diverzije na glavnu BB ku\xc4\x87u. Stanarima velike ku\xc4\x87e Big Brother je to rekao kao vijest ponedjeljkom._NEWLINE_Petak toga tjedna (49. dan) bio je pun iznena\xc4\x91enja. Mateja je u\xc5\xa1la u veliku ku\xc4\x87u, no kroz ispovjedaonicu. Stanari velike ku\xc4\x87e saznali su njen identitet provokatora. Nakon nekoliko minuta Antonija je javila stanarima da postoji i tajna ku\xc4\x87a. Tako\xc4\x91er, rekla im je da \xc4\x87e im se vratiti jedan tajni stanar. Poslije izlaska Valentina i Mirele iz tajne ku\xc4\x87e, u veliku je ku\xc4\x87u u\xc5\xa1ao Stjepan. U tajnoj ku\xc4\x87i je ostala samo Vita kojoj je Big Brother priop\xc4\x87io da i ona odlazi natrag u veliku ku\xc4\x87u u zamjenu za Hrvoja. Tre\xc4\x87a novost je bila to da su svi stanari osim Mateje, Vite i Stjepana predlo\xc5\xbeeni za nominacije od strane gledatelja. _NEWLINE_U ponedjeljak drugog tjedna Big Brother im je objavio te nominacije, ali opet kao vijest koja mo\xc5\xbee biti la\xc5\xbena ili istinita. U petak su stanari saznali da je vijest bila istinita, te su nominirane Ivana i Senka. S 4 glasa Ivana je morala napustiti ku\xc4\x87u. Poslije njenog izlaska uslijedile su nove nominacije. Mateja je imala imunitet te nije mogla biti nominirana, ali je mogla nominirati. Nominirani su Goran i Senka._NEWLINE_Big Brother je 59. dana u smicalici ponedjeljkom objavio stanarima kako \xc4\x87e uz jednog od nominiranih, Senku ili Gorana, ku\xc4\x87u napustiti jo\xc5\xa1 jedan stanar kojeg odabere izba\xc4\x8deni stanar. Ne znaju\xc4\x87i da li je vijest istinita ili la\xc5\xbena, u petak su Senka i Goran morali re\xc4\x87i Antoniji koga \xc4\x87e povesti. Senka je odabrala Maju-Paolu, a Goran Tessu. Big Brother im je kasnije rekao da je vijest bila la\xc5\xbena. Ku\xc4\x87u je napustila samo Senka._NEWLINE_Sljede\xc4\x87eg tjedna stanari su dobili zadatak da u cijelom tjednu spavaju samo 12 sati. Osim novog tjednog zadatka iznenadila ih je i vijest o Big Brotherovoj zamjeni. Big Brother im je rekao da \xc4\x87e ga do \xc4\x8detvrtka mijenjati njihova biv\xc5\xa1a sustanarka Senka. U ponedjeljak toga tjedna Senka je stanarima objavila vijest ponedjeljkom: Vita i Tessa su izabrani stanari koji do srijede moraju izabrati jo\xc5\xa1 pet koji \xc4\x87e im se pridru\xc5\xbeiti. Izabrani stanari imaju imunitet na nominacijama, a ostali su automatski nominirani. Izabrani su Martina, Vedran, Kre\xc5\xa1o, Stipe i Maja-Paola. U petak su stanari saznali da je vijest bila istinita i da su Goran i Arsen nominirani. Maja-Paola se pridru\xc5\xbeila nominiranima zbog pada na tajnoj misiji. Dakle, nominirani su Goran, Arsen i Maja-Paola. Sedamdesetog dana ku\xc4\x87u je napustila Mateja._NEWLINE_U ponedjeljak su stanari dobili svoj novi tjedni zadatak - nogometni tjedan. Ovaj tjedan ne bi bio ni po \xc4\x8demu posebniji od ostalih, da nije bilo neobi\xc4\x8dnog na\xc4\x8dina prezentacije istog zadatka. Stanari su po prvi puta u Big Brotheru iza\xc5\xa1li iz ku\xc4\x87e i kombijem bili preba\xc4\x8deni na nogometni teren gdje su zaigrali utakmicu protiv poznatih osoba. Pobijedili su ih 4:0 i time uspje\xc5\xa1no izvr\xc5\xa1ili tjedni zadatak. Tako\xc4\x91er, ovog tjedna su dobili i novu vijest ponedjeljkom kojom im je Big Brother priop\xc4\x87io da \xc4\x87e imati mogu\xc4\x87nost kontakta s vanjskim svijetom, i to tako da dva stanara dobiju to\xc4\x8dnu, a jedan stanar la\xc5\xbenu vijest iz vanjskog svijeta. Vijest je bila istinita. U petak (77. dan) ku\xc4\x87u je napustio Goran. Istog dana nominirani su Kre\xc5\xa1imir, Vedran, Martina, Vita i Tessa._NEWLINE_Nakon par dana stanari su dobili novu vijest ponedjeljkom. Saznali su da \xc4\x87e mo\xc5\xbeda u petak nominirati samo jednog stanara, i to onog kojeg smatraju najve\xc4\x87om konkurencijom. Vijest je bila istinita i nominiran je bio Stjepan. Uz njega su nominirani i svi koji su njega nominirali, a to su Martina, Arsen i Tessa. Prije nominacija ku\xc4\x87u je po drugi put napustila Vita._NEWLINE_Sljede\xc4\x87eg ponedjeljka Big Brother je stanarima rekao da moraju izabrati najgoreg stanara koji je ve\xc4\x87 napustio ku\xc4\x87u, te da \xc4\x87e im se upravo ta osoba ponovno pridru\xc5\xbeiti u petak. Vijest je bila la\xc5\xbena. U srijedu je Big Brother stanare iznenadio ulaskom dvojice stripera u ku\xc4\x87u, a poslije njihovog plesa Martina se odlu\xc4\x8dila kupati u bazenu. Vidjela je Kre\xc5\xa1u kako probava vodu i gurnula ga u bazen. Kre\xc5\xa1o je nosio mikrofon koji je u vodi bio uni\xc5\xa1ten. To je jako razljutilo Big Brothera koji je odlu\xc4\x8dio strogo kazniti Martinu. Zabranio joj je svaku vrstu komunikacije s drugim stanarima, osim one pantomimom. Do petka nije smjela ispustiti ni jedan zvuk. _NEWLINE_Osim da Martina ponovno smije govoriti, u petak su stanari saznali da Stjepan napu\xc5\xa1ta ku\xc4\x87u. Na zadnjim nominacijama ove sezone nominirane su  Martina, Tessa i Maja-Paola, a Big Brother im je pridru\xc5\xbeio i Kre\xc5\xa1u i Vedrana zbog neuspjeha u izvr\xc5\xa1enju tajnog zadatka._NEWLINE_Vijest ponedjeljkom sljede\xc4\x87eg tjedna bila je da \xc4\x87e u petak, poslije ispadanja jednog od nominiranih stanara, svi stanari opet biti nominirani. Po\xc5\xa1te\xc4\x91en je samo onaj koji ima imunitet, tj. onaj koji je obavio najvi\xc5\xa1e pojedina\xc4\x8dnih kupnji u du\xc4\x87anu. Vijest je bila istinita, ali po\xc5\xa1to se stanari nisu dr\xc5\xbeali njenih pravila, nitko nije dobio imunitet. U petak je ku\xc4\x87u prva napustila Martina, a nakon drugog kratkog glasovanja napustila ju je i Tessa. Time su Arsen, Kre\xc5\xa1imir, Maja-Paola i Vedran postali finalisti._NEWLINE_Finalisti su proveli 7 dana u ku\xc4\x87i prije kona\xc4\x8dnog napu\xc5\xa1tanja ku\xc4\x87e i progla\xc5\xa1enja pobjednika. U tom tjednu prisjetili su se biv\xc5\xa1ih sustanara te ih je posjetio profesionalni tim za uljep\xc5\xa1avanje kako bi finalisti napustili ku\xc4\x87u u najboljem izdanju. \xc4\x8cetvrtoplasirani je bio Arsen, tre\xc4\x87eplasirani Kre\xc5\xa1o, a superfinalistica Maja-Paola. _NEWLINE_Pobjednik \xc4\x8detvrtog hrvatskog Big Brothera bio je Vedran.'